google/wiki40b huggingface dataset:
लायर बर्ड

लायर बर्ड (वीणापक्षी- क्योंकि इसके नर पक्षी की पूंछ वीणा के आकार की होती है।) संसार के सबसे सुन्दर पक्षियों में से है जो केवल आस्ट्रेलिया में पाया जाता है। यह नकल करने में बड़ा ही कुशल है। यह दूसरे पक्षियों के गाने, कुत्तों के भौंकने तथा कारों के हॉर्न की आवाज, चेनसऑ, की भी नकल कर लेता है। यह सीटी की आवाज भी निकालता है। मादा पक्षी से नर पक्षी लंबा एवं बड़ा होता है। नर पक्षी की पूंछ बहुत खूबसूरत है। जाड़े के मौसम में नर पक्षी गीत गाकर मादा को अपनी ओर आकर्षित करता है। मादा एक ही अंडा देती है। मादा अंडे को ५० दिन तक सेती है जिसके बाद उसमें से बच्चा निकलता है। मादा ही उसकी देखभाल करती है। यह पक्षी कीट-पतंगो, केंचुआ, मकड़ियों को खाता है। यह एक शर्मीला पक्षी है तथा आसानी से प्रकृति में दिखाई नहीं देता है। इसकी आवाज से ही इसकी उपस्थिति को जाना जा सकता है। मादा पक्षी भी आवाज की नकल करने में कुशल है परन्तु यह बहुत कम बोलती है।

प्रजातियाँ

इसकी दो प्रजातियाँ हैं सुपर्ब लायर बर्ड तथा अलबर्ट्स लायर बर्ड
झू मी (बैडमिंटन)

पेशेवर जीवन

1998 के बाद से झू ने २० से ज्यादा अंतर्राष्ट्रीय महिला एकल खिताब जीते हैं और कई बार शीर्ष वरीयता हासिल की है। 2001 आईबीएफ विश्व प्रतियोगिता में उन्हें रजत और २००३ की विश्व प्रतियोगिता में कांस्य पदक मिला। २००२ के एशियाई खेलों में उन्होंने गोंग रुईना को हराकर बैडमिंटन का महिला एकल का स्वर्ण पदक जीता। झू प्रतिष्ठित ऑल इंग्लैंड ओपेन बैडमिंटन प्रतियोगिता में तीन बार फाइनलिस्ट रह चुकी हैं और २००३ में यह खिताब जीत भी चुकी हैं।

२ वर्षों का प्रतिबंध

बीडब्ल्युएफ ने 4 सितम्बर 2010 को झू को २ वर्षों तक प्रतिबम्धित करने की घोष्णा की। उनपर क्लेन्ब्युटेरोल नामक ड्रग्स लेने का आरोप था। प्रतियोगिताओं के इतर जून में लिए गये एक नमूने में उन्हें इस प्रथम श्रेणी के प्रतिबंधित उपपाचन कारक (एनाबोलिक एजेन्ट) लेने का दोषी पाया गया।
मी ने अपने ऊपर लगे प्रतिबंध का विरोध किया और अपने निर्दोष होने की दुहाई दी लेकिन उनपर से प्रतिबंध नहीं हटा। माना जाता है कि क्लेन्ब्युटेरोल संक्रमित भोजन लेने से भी शरीर में पहुंच जाता है।
फाल्गुन कृष्ण सप्तमी

फाल्गुन कृष्ण सप्तमी भारतीय पंचांग  के अनुसार बारहवें माह की बाइसवी तिथि है, वर्षान्त में अभी ८ तिथियाँ अवशिष्ट हैं।
पण्य रसायन

पण्य रसायन (Commodity chemicals या bulk commodities या bulk chemicals) रासायनिक पदार्थों के उस समूह को कहते हैं जिसना उत्पादन बहुत बड़े पैमाने पर किया जाता है ताकि वैश्विक मांग को पूरा किया जा सके। इन रसायनों के औसत मूल्य नियमित रूप से रासायनिक आंकड़े प्रकाशित करने वाले पत्र-पत्रिकाओं में छपते रहते हैं, जैसे Chemical Week और ICIS में।
पण्य रसायन, रासायनिक उद्योग का एक उपक्षेत्र (सब-सेक्तर) है (अन्य क्षेत्र हैं- फाइन रसायन (fine chemical), विशिष्ट रसायन (speciality chemicals), अकार्बनिक रसायन (inorganic chemicals), शैल-रसायन (petrochemicals), औषध रसायन (pharmaceuticals), नवीकरणीय ऊर्जा (जैसे जैवैईंधन) आदि)।

औद्योगिक कार्बनिक रसायन

लगभग २०वीं शताब्दी में विश्वविद्यालयों और औद्योगिक अनुसंधानशालाओं में पण्य कार्बनिक रसायनों के उत्पादन में प्रयुक्त रसायनशास्त्र एवं प्रक्रम का अध्ययन हुआ है। इसे कार्बनिक संश्लेषण (organic synthesis) के नाम से जाना जाता है।
क्लाओ बंदरगाह

यह एक प्रमुख बंदरगाह है।
कविश्री

कविशरी या कविश्री (पंजाबी : ਕਵੀਸ਼ਰੀ) भारतीय लोक संगीत की एक शैली है जो पंजाब के मालवा क्षेत्र से जन्मी है। यह छन्दबद्ध कविता का गेय रूप है।
समुद्र तल आयुध नियंत्रण संधि

समुद्र तल आयुध नियंत्रण संधि (Seabed Arms Control Treaty) पर इंग्लैंड, संयुक्त राज्य अमेरिका और तत्कालीन सोवियत संघ ने फरवरी 1971 में हस्ताक्षर किए तथा यह 1972 में प्रभाव में आई। संधि के अनुसार हस्ताक्षरकर्ता देश समुद्र तट की 12 मील बाह्य सीमा से बाहर परमाणु हथियार या किसी अन्य प्रकार का डब्ल्यूएमडी स्थापित करने के लिये समुद्र तट, महासागरीय तल और महासागरीय अवमृदा (subsoil) का उपयोग नहीं करेगा। संधि के अंतर्गत परमाणु हथियारों से संबंधित किसी भी सुविधा, जैसे- प्रक्षेपण स्थल, संचयन तथा परीक्षण के लिये समुद्र तट के उपयोग की अनुमति नहीं दी गई है। संधि के प्रावधानों का पालन सुनिश्चित करने के उद्देश्य से एक कठोर निरीक्षण व्यवस्था विकसित की गई है, जिसके अंतर्गत कोई भी सदस्य देश अवलोकन के माध्यम से दूसरे सदस्यों की गतिविधियों का परीक्षण कर सकता है।
साहित्यकार संसद

साहित्यकार संसद की स्थापना 1942 में इलाहाबाद में हुई थी। इस संस्था के लिए 1945 में महादेवी वर्मा ने गंगा के किनारे रसूलाबाद में एक भवन खरीदा। 1950 में तत्कालीन राष्ट्रपति डॉ राजेंद्र प्रसाद ने साहित्यकार संसद के वाणी मंदिर का शिलान्यास किया था।
टाइपराइटर

टाइपराइटर एक यन्त्र है जिसका प्रयोग कागज पर कोई पाठ टाइप करने के लिये किया जाता है।
अंग्रेजी का मानक टाइपराइटर क्वर्टी लेआउट आधारित है। यद्यपि अंग्रेजी के लिये कई सारे लेआउट समय-समय पर बनाये गये जिनमें en:DVORAK गति के लिहाज से सर्वश्रेष्ठ माना गया परन्तु समय के साथ क्वर्टी ही मानक बन गया। कम्प्यूटर के आविष्कार के पश्चात कीबोर्ड भी क्वर्टी लेआउट पर ही बने।
1930 के दशक में बाजार में हिन्दी टाइपराइटर आया था। हिन्दी टाइपराइटर का विकास अत्यंत जटिल कार्य था। कारण यह कि देवनागरी के अनेक चिह्न येन-केन प्रकारेण २६ कुंजियों पर ही व्यवस्थित करने थे। इसके अतिरिक्त टाइपराइटर मैकेनिकल होने के कारण कम्प्यूटर की तरह न तो मात्राओं को खुद ही जोड़ सकता था, न वर्ण-क्रम के अनुसार संयुक्ताक्षर बना सकता था, अतः सभी चिह्नों, मात्राओं, संयुक्ताक्षरों के लिये अलग से कुंजियाँ याद रखनी पड़ती थी। इस कारण टाइपराइटर का लेआउट अत्यंत जटिल हो गया। परन्तु उस समय हिन्दी टाइप करने का केवल यही एक साधन था।
कम्प्यूटर पर यूनिकोड प्रणाली लागू से पहले उसके लिये नॉन-यूनिकोड फॉण्ट इसी लेआउट पर आधारित बनाये गये। परन्तु यूनिकोड के आने के बाद प्रचालन तन्त्र में स्क्रिप्ट प्रोसैसिंग इंजन के द्वारा मात्राओं तथा संयुक्ताक्षरों आदि को स्वचालित रूप से प्रकट करना संभव होने से सरल इनस्क्रिप्ट कीबोर्ड बनाया गया। इसमें मात्राओं तथा संयुक्ताक्षरों आदि को अलग से याद नहीं रखना पड़ता। अतः हिन्दी सहित अन्य भारतीय भाषाओं के लिये इसे ही मानक बनाया गया।
किशनगंज विधानसभा क्षेत्र (राजस्थान)

किशनगंज विधानसभा क्षेत्र राजस्थान का एक विधानसभा क्षेत्र है।
पीर इलाही बख्श

पीर इलाही बख्श (9 जुलाई 1890 ए -8 अक्टूबर 1975) भान सीदआबाद, जिला दादू में पैदा हुए थे। वह 3 मई 1948 से 4 फरवरी सन् 1949 तक सिंध प्रांत के मुख्यमंत्री रहे थे। उनका संबंध पाकिस्तान मुस्लिम लीग से था।
हंसा देश

हंसा देश एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
हंसा देश गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १९५४  है।
सदिश बीजगणित के सूत्र

नीचे दी गयीं सर्वसमिकाएँ त्रिविमीय युक्लीडीय अवकाश के सदिशों से सम्बंधित हैं इनमें से कुछ (किन्तु सभी नहीं) अधिक वीमा वाले सदिशों के लिये भी सत्य हैं। उदाहरण के लिये, दो सदिशों का सदिश गुणनफल सभी विमाओं के लिये उपलब्ध नहीं है।
कुड्डलोर

विवरण

यह नगर मद्रास नगर से १९० कि॰मी॰ तथा पांडिचेरी से १९ कि॰मी॰ की दूरी पर मद्रास-त्रिचनापल्ली सड़क पर स्थित है। यहाँ की जलवायु अच्छी है। यह आसपास के जिलों का स्वास्थ्यवर्धक केंद्र है। पोनेयर तथा गदिलम नदियाँ इस नगर से बहती हुई समुद्र में गिरती हैं। इसका नाम संभवत: 'कुदल-उर' का विकृत रूप है, जिसका अर्थ दो नदियों का संगम है। १८८४ ई. में बाढ़ का पानी नगर के बीच से बहने लगा था। यहाँ से गन्ना और तेलहन बाहर भेजा जाता हे। यह नगर संत डेविड के किले के लिए प्रख्यात हे जो खंडहर के रूप में गदिलम नदी के किनारे स्थित है। इस किले का निर्माण एक हिंदू व्यापारी ने कराया था। सन् १६७७ ई. में यह शिवाजी के हाथ में चला आया। तब से इसका नाम 'संत डेविड का किला' हो गया। सन् १७५६ ई. में रॉबर्ट क्लाइव यहाँ का गर्वनर नियुक्त किया गया। १७५८ ई. में फ्रांसीसियों ने इसको अपने अधिकार में कर लिया। १७८५ ई. में यह पुन: अंग्रेजों के हाथ में चला आया। बाफ्ता की बुनाई यहाँ का मुख्य उद्योग है। जेल के कैदी दरी, गमछे तथा अन्य सूती कपड़े बुनते हैं। यहाँ दो महाविद्यालय हैं।
क्यू आर पीडिया

क्यूआरपीडिया (अंग्रेज़ी: QRpedia) एक मोबाइल वेब आधारित प्रणाली है जो क्यूआर कोड का उपयोग करके उपयोगकर्ताओं को उनके पसंदीदा भाषा में विकिपीडिया लेख उपलब्ध कराता है।
QR कोड आसानी से किसी भी समान संसाधन पहचानकर्ता (यूआरआइ) को सीधे लिंक उत्पन्न किया जा सकता है, लेकिन QRpedia प्रणाली अधिक कार्यक्षमता जोड़ता है। QRpedia रोजर बाम्किन्, विकिमीडिया ब्रिटेन के प्रमुख द्वारा नियोजित किया गया था और अप्रैल 2011 में इसका अनावरण किया गया था। यह वर्तमान में यूनाइटेड किंगडम, संयुक्त राज्य अमेरिका और स्पेन में संग्रहालयों सहित संस्थानों में उपयोग में है। इस परियोजना का स्रोत कोड एमाइटी लाइसेन्स के तहत पुन: प्रयोज्य है।
इरफ़ान ख़ान

व्यक्तिगत जीवन

इरफान का जन्म ७ जनवरी १९६७ को जयपुर, राजस्थान मे हुआ था। इन्होने राष्ट्रीय नाट्य विद्यालय से प्रशिक्षण प्राप्त किया है। २३ फ़रवरी १९९५ को इरफान ने सुतपा सिकदर से शादी की। सुतपा भी राष्ट्रीय नाट्य विद्यालय से सम्बन्ध रखती हैं।
बोस्टन में बम से भय २००७

विचार

नवम्बर 2006 में न्यू यॉर्क की एक कंपनी जो प्रचार परियोजना से जुड़ी है। वह एलईडी के द्वारा प्रचार हेतु विचार करती है। वे लोग 20 अलग अलग चिन्ह के साथ पूरी रात कार्य करते हैं और उसके बाद उन्हें इसके लिए $300 (₹15000) रुपये मिलते हैं। इसके बाद वह लोग इसके लिए स्थान आदि का चयन करते हैं और 29 जनवरी 2007 की रात को उसका छवि उस कंपनी को देते हैं।

भय

31 जनवरी 2007 को सुबह 8:05 बजे एक यात्री उस उपकरण को देख कर डर जाता है। वह पुलिस को फोन करता है। सुबह 9 बजे बोस्टन पुलिस विभाग को इसके बारे में फोन आता है। इसके साथ ही लाइव टीवी संवाददाता, बहुत संख्या में देखने वाले लोग और हेलीकोप्टर द्वारा निगरानी भी रखी जा रही थी। इसके बाद पीटर जो उस उपकरण को लगाया था। वो भी वहाँ पहुंचता है। लेकिन वह पुलिस को इस बारे में कुछ भी कहने की कोशिश भी नहीं करता है। वह जब अपने निवास स्थल में पहुँचता है तो वह उस कंपनी से बात करता है। उसके बाद कंपनी कहती है कि वह इस बारे में पुलिस को सूचित कर देगी। लेकिन वह व्यक्तिगत रूप से कुछ भी न कहे।
जब पुलिस उस उपकरण को देखती है कि यह किसी स्रोत से ऊर्जा ले कर जल रहा है और रोशनी, तार आदि भी दिख रहा है, तो उनको लगता है कि यह कोई बम है। वह उस जगह को खाली करवा देती है। 10 बजे के थोड़ी ही देर बाद बम रोधक दस्ता आ जाता है और पानी के द्वारा उस उपकरण को खराब कर देता है। इसके बाद पुलिस कहती है कि यह आम नागरिक द्वारा सुरक्षा करना का सबसे अच्छा उदाहरण है। उसके बाद 10 बजकर 5 मिनट से 21 मिनट तक उसकी जाँच होती है। उसके बाद पुलिस कहती है कि किसी ने मज़ाक किया है।
दोपहर 12:54 को पुलिस को एक फोन आता है जिसमें उसी तरह के अन्य उपकरण के बारे में पता चलता है। बाद में वह चिन्ह एक कार्टून के कार्यक्रम का पता चलता है। 4:30 बजे पुलिस इस बात को बताती है कि इसमें कोई खतरा नहीं है। यह केवल प्रचार हेतु बनाया गया है। जो 10 शहरों में रखा गया था।
इमादपुर गाँव, पानदारक (पटना)

आदर्श स्थल

बिहार का प्रथम तुर्क विजेता बख्तियार ख़िलजी का मकबरा है ।
आरती देवी

आरती देवी देश की सबसे कम उम्र की महिला सरपंच हैं।

नौकरी

एमबीए करने के बाद आरती देवी ओडिशा के बरहामपुर में आईडीबीआई बैंक की शाखा में अच्छी खासी नौकरी कर रही थीं। 
साल 2012 में जब उनके गांव में सरपंच की सीट महिलाओं के लिए आरक्षित की गई, तो उन्हें समाजसेवा के अपने सपने को साकार करने का मौका दिखा।

पंचायत चुनाव

गांव के बुज़ुर्गों ने भी शिक्षित उम्मीदवार की चाह दिखाई और महज़ 27 साल की उम्र में आरती अपने गांव गंजाम ज़िले के धूंकापड़ा से पंचायत चुनाव जीतकर देश की सबसे कम उम्र की महिला सरपंच बनीं।
कुछ ही महीनों में आरती देवी के काम को देखते हुए अमरीकी सरकार ने उन्हें 2014 में अपने ‘इंटरनेशनल विज़िटर्स डेवलपमेंट प्रोग्राम’ के लिए चुना।

ओबामा से मुलाकात

वे तीन हफ़्ते के लिए अमरीका के दौरे पर गईं और राष्ट्रपति ओबामा से मिलीं।
आरती देवी ने अपने इलाके में सरकारी राशि का समुचित उपयोग कर विकास से जुड़े विभिन्न काम किए हैं।
दी ब्रेकफास्ट क्लब

दी ब्रेकफास्ट क्लब एक अमेरिकी हास्य-नाट्य धारावाहिक है। इसके निर्माण, निर्देशन और लेखन का कार्य जॉन हुघिस ने किया है।
वाइनबेरी लेटेंट वाइरस

वाइनबेरी लेटेंट वाइरस एक विषाणु है।
भट्टिकाव्य

भट्टिकाव्य महाकवि भट्टि द्वारा रचित महाकाव्य है। इसका वास्तविक नाम 'रावणवध' है। इसमें भगवान रामचंद्र की कथा जन्म से लगाकर लंकेश्वर रावण के संहार तक उपवर्णित है। यह महाकाव्य संस्कृत साहित्य के दो महान परम्पराओं - रामायण एवं पाणिनीय व्याकरण का मिश्रण होने के नाते कला और विज्ञान का समिश्रण जैसा है। अत: इसे साहित्य में एक नया और साहसपूर्ण प्रयोग माना जाता है।
भट्टि ने स्वयं अपनी रचना का गौरव प्रकट करते हुए कहा है कि यह मेरी रचना व्याकरण के ज्ञान से हीन पाठकों के लिए नहीं है। यह काव्य टीका के सहारे ही समझा जा सकता है। यह मेधावी विद्वान के मनोविनोद के लिए रचा गया है, तथा सुबोध छात्र को प्रायोगिक पद्धति से व्याकरण के दुरूह नियमों से अवगत कराने के लिए।
भट्टिकाव्य की प्रौढ़ता ने उसे कठिन होते हुए भी जनप्रिय एवं मान्य बनाया है। प्राचीन पठनपाठन की परिपाटी में भट्टिकाव्य को सुप्रसिद्ध पंचमहाकाव्य (रघुवंश, कुमारसंभव, किरातार्जुनीय, शिशुपालवध, नैषधचरित) के समान स्थान दिया गया है। लगभग 14 टीकाएँ जयमंगला, मल्लिनाथ की सर्वपथीन एवं जीवानंद कृत हैं। माधवीयधातुवृत्ति में आदि शंकराचार्य द्वारा भट्टिकाव्य पर प्रणीत टीका का उल्लेख मिलता है।

रचयिता एवं रचनाकाल

स्वयं प्रणेता के अनुसार भट्टिकाव्य की रचना गुर्जर देश के अंतर्गत बलभी नगर में हुई। भट्टि कवि का नाम "भर्तृ" शब्द का अपभ्रंश रूप है। कतिपय समीक्षक कवि का पूरा नाम भर्तृहरि मानते हैं, परंतु यह भर्तृहरि निश्चित ही शतकत्रय के निर्माता अथवा वाक्यपदीय के प्रणेता भर्तृहरि से भिन्न हैं। भट्टि उपनाम भर्तृहरि कवि वलभीनरेश श्रीधर सेन से संबंधित है। महाकवि भट्टि का समय ईसवी छठी शताब्दी का उत्तरार्ध सर्वसम्मत है। अलंकार वर्ग में निदर्शित उदाहरणों से स्पष्ट प्रतीत होता है कि भट्टि और भामह एक ही परंपरा के अनुयायी हैं।

अष्टाध्यायी और भट्टिकाव्य

भट्टिकाव्य की रचना के पूर्व लगभग १० शताब्दियों तक पाणिनि का अष्टाध्यायी का ही गहन पठन-पाठन होता आ रहा था। भट्टि का उद्देश्य अष्टाध्यायी के अध्ययन को आसान बनाने वाला साधन निर्मित करना था। ऐसा उन्होने पहले से मौजूद व्याकरण के भाष्यग्रन्थों में दिए गये उदाहरणों को रामकथा के साथ सम्बद्ध करके किया। इससे सीखने में सरलता और सरसता आ गई।

भट्टिकाव्य और जावा भाषा का रामायण

भट्टिकाव्य का प्रभाव सुदूर जावा तक देखने को मिलता है। वहाँ का प्राचीन जावा भाषा का रामायण भट्टिकाव्य पर ही आधारित है। यह रामायण जावा भाषा का वर्तमान में बचा हुआ सबसे प्राचीन ग्रन्थ है। यह रामायण भट्टिकाव्य को १२वें सर्ग तक पूर्णतः अनुसरण करता है। कभी-कभी तो पूरी की पूरी कविता का अनुवाद कर दिया गया है। १२वें सर्ग के बाद जावा भाषा का रामायण भट्टिकाव्य से अलग होता दिखता है।
एक फूल दो माली

मुख्य कलाकार

सन्जय खन और साध्ना
निजाम संग्रहालय

निज़ाम संग्रहालय या एच.ई.एच निज़ाम संग्रहालय हैदराबाद के पुरानी हवेली मोहल्ले में स्थित एक संग्रहालय है जो पूर्व निज़ाम का महल था।
इस संग्रहालय में अंतिम निज़ाम के रजत जयंती समारोह में इस्तेमाल किये गए सोने का सिंहासन, हीरे के साथ एक सोने का टिफिन बॉक्स, जयंती हॉल का लघु प्रतिकृति, मीर उस्मान अली खान एटीसी के ग्लास इनले पेंटिंग के लिए इस्तेमाल किए गए सोने के सिंहासन जैसे मूल्यवान लेख शामिल हैं।

संग्रहालय में चोरी

२०१८ में यह संग्रहालय राष्ट्रीय समाचारों का भाग बन गया था क्यूंकि हैदराबाद ही के दो युवक इस संग्रहालय की सुरक्षा और सी० सी० टी० वी० कैमरों को चकमा देकर एक स्वर्ण टिफ़िन बॉक्स और कुछ बहुमूल्य वस्तुओं को चुराने में सफल हो गए। पर जल्दी ही ये दोनों पुलिस द्वारा पकड़े गए और संग्रहालय की सुरक्षा और कड़ी कर दी गई।
धमनी विस्फार

परिचय

हृदय से शरीर को रक्त की आपूर्ति करने वाली मुख्य धमनी को 'महाधमनी कहते है। इस धमनी का कोई भाग कभी-कभी किन्हीं कारणो से कमजोर हो जाता है। ऐसे मे रक्त के दबाव के कारण यह कमजोर हिस्सा कभी-कभी गुब्बारे का आकार ले लेता है। इस स्थिति को चिकित्सकीय शब्दावली मे 'धमनीस्फीति' की संज्ञा दी जाती है।
जब यह सूजन सीने के पास स्थित मुख्य धमनी मे होती है, तो इसे 'थोरेसिक एआर्टिक एन्यूरिज्म' कहते है। यदि इसका तत्काल इलाज न किया गया, तो इसके फटने का डर रहता है। इस स्थिति मे ९० से ९९ प्रतिशत तक जान जाने की आशंका रहती है।

लक्षण

अधिकांश रूप मे इस बीमारी के कोई खास लक्षण प्रकट नही होते। मरीज केवल यही शिकायत करता है कि पेट मे फड़कन-सी हो रही है। इसका सटीक पता करने के लिए कैट स्कैन या अल्ट्रासाउंड किया जाता है।

किन्हे खतरा है?

यह रोग महिलाओ की अपेक्षा पुरुषो को अधिक होता है। ५५ वर्ष से ज्यादा उम्र वाले व्यक्तियो मे इस रोग के होने की आशंका कुछ ज्यादा ही होती है। इसी तरह जिन लोगो की धमनी मे कड़ापन हो या वे मधुमेह या उच्च रक्तचाप के शिकार हो, उनमे इस रोग की आशंका ज्यादा होती है।

उपचार

एन्यूरिज्म के उपचार मे अब तक आपरेशन का ही सहारा लिया जाता था। इस आपरेशन को काफी खतरनाक माना जाता है और इसमे पूरा पेट खोलना पड़ता था। इस कारण संक्रमण का अंदेशा बना रहता था। किंतु अब आपरेशन के बगैर भी यह रोग ठीक हो जाता है। इस अत्याधुनिक विधि को 'एंडोवैस्कुलर स्टंट ग्राफ्टिंग' कहते हैं। स्टंट एक विशेष प्रकार की धातु से निर्मित होता है। इसके ऊपर एक आवरण चढ़ा रहता है, जिसे एक विशेष 'कैथेटर' के माध्यम से धमनी के कमजोर हिस्से के अंदर डाला जाता है। परिणामस्वरूप रक्त का बहाव धमनी के कमजोर हिस्से के स्थान पर स्टंट के माध्यम से होने लगता है। इस प्रकार उस स्थान के फटने का डर समाप्त हो जाता है।
रैबारी

रबारी, रैबारी राईका, गोपालक एव देसाई के नाम से जानेवाली  यह एक अति प्राचीन जाती है। जिसके मूल सिंधु घाटी सभ्यता से जुड़े हुए हैं खेती और पशुपालन भारतीय लोगो का मुख्य व्यवसाय रहा है।  इस जाती के लोग भी इसी  व्यवसाई से जुड़े हुए लोग है।  रैबारी उत्तर भारत की एक प्रमुख एव प्राचीन जनजाति है।भाट,चारण और वहीवंचाओ के ग्रंथो के आधार पर, मूल पुरुष को 16 लडकीयां हुई और वो 16 लडकीयां का ब्याह 16 कुल के पुरुषो साथ कीया गया! जो हिमालयके नियम बहार थे, सोलाह की जो वंसज हुए वो राहबारी और बाद मे राहबारी का अपभ्रंश होने से रेबारी के नाम से पहचानने लगे,बाद मे सोलाह की जो संतति जिनकी शाख(गौत्र) राठोड,परमार,सोँलकी, मकवाणा आदी रखी गयी ज्यो-ज्यो वंश आगे बढा रेबारी जाति अनेक शाखाओँ (गोत्र) मेँ बंट गयी। वर्तमान मेँ 133 गोत्र या शाखा उभर के सामने आयी है जिसे विसोतर के नाम से भी जाना जाता है ।

निवास क्षेत्र

मुख्यत:रैबारी जाति भारत के गुजरात , राजस्थान ,हरियाणा ,पंजाब ,मध्यप्रदेश , नेपाल और पाकिस्तान मैं भी  निवास करती है।  इनको अलग- अलग नामों से जाना जाता है। राजस्थान के पाली, सिरोही ,जालोर जिलों में रैबारी दैवासी के नाम से जाने जाते हैं। उत्तरी राजस्थान जयपुर और जोधपुर संभाग में इन्हें 'राईका' नाम से जाना जाता है हरियाणा और पंजाब में भी इस जनजाति को राईका ही कहा जाता है। गुजरात और मध्य राजस्थान में इन्हें रैबारी,रबारी देसाई मालधारी और हीरावंशी  नाम से भी पुकारा जाता है।   
रैबारी लोगो के प्रमुख त्यौहार  नवरात्री, दिवाली ,होली और जन्माष्ठमी है।  भारत मैं करीब ४ करोड़ से भी ज्यादा की इनकी जनसंख्या है। पशुपालन ही इनका प्रमुख व्यवसाय रहा था।  राजस्थान और  कच्छ प्रदेश मैं बसने वाले रबारी लोग उत्तम कक्षा के  ऊटो  को पालते आए है।  तो गुजरात और उत्तर प्रदेश के रैबारी गाय,भेस,भेड़ और बकरियां जैसे पशु भी पालते है। गुजरात, उत्तर प्रदेश और सौराष्ट्र के रबारी लोग खेती भी करते है। मुख्यत्व पशुपालन और खेती इनका व्यवसाय था पर बारिश की अनियमित्ता, बढते उद्योग और ज़मीन की कमी की वजह से इस जाति के लोगों ने  अन्य व्यवसायों को अपनाया है। पिछले कुछ सालो मैं शैक्षणिक क्रांति आने की वजह से इस जाति के लोगों के जीवन मैं काफी बदलाव आया है।   सामाजिक, राजकीय और सिविल सर्विसिस मैं यह जाती के लोग काफी आगे बढ़ रहे हैं बहुत सारे  रैबारी जाति के लोग विदेशों में भी रहते है।              

भोजन

रेबारी, राइका, देवासी जाति का मुख्य काम पशुपालन का है तो ये इनका भोजन मुख्य रूप से दूध, दही, घी, बाजरी की रोटी (होगरा) भड़िया, राबोडी की सब्जी, के साथ देशी सब्जियों सहित शुद्ध शाकाहारी भोजन करते है। मारवाड़ के रेबारी शिक्षित होने के कारण उनकी जीवनशैली मे कुछ परिवर्तन आया है, ये अब शिक्षा के क्षेत्र मे ज़्यादा सक्रिय है।

वस्त्र

सीर पर लाल पगड़ी,
श्वेत धोती और श्वेत कमीज

समाज

रैबारी की अधिकांश जनसंख्या राजस्थान के जालोर एवम् सिरोही -पाली एव बाँसवाड़ा बाडमेर  ज़िलों में है। एव कुछ डूंगरपुर उदयपुर मैं भी निवासरत है।
साओ स्वे थाईक

प्रारंभिक जीवनसंपादित करें

पर 16 अक्टूबर को जन्मे 1895,  शेवे Thaik में शान प्रमुखों स्कूल में शिक्षा प्राप्त की Taunggyi । फिर उन्होंने प्रथम विश्व युद्ध के दौरान ब्रिटिश सैन्य सेवा में प्रवेश किया, और 1920-1923 तक पूर्वोत्तर सीमा सेवा में भी कार्य किया। सितंबर 1927 में, फेडरेटेड शान स्टेट्स काउंसिल ऑफ मिनिस्टर्स द्वारा उन्हें अपने चाचा के रूप में योवघ्वे के सोफा के उत्तराधिकारी के रूप में चुना गया था ।  उन्होंने आधिकारिक रूप से 19 मार्च १ ९  ९ को पदभार ग्रहण किया।  उन्होंने १ ९ ३ ९ से १ ९ ४२ तक फिर से सैन्य सेवा में काम किया। उनकी पांच बार शादी हुई; उनकी सबसे अच्छी पत्नी पहली पत्नी, साओ नांग हर्न हक्कम थी , जो उत्तर हसेनवी साओ होम हापा के सौफा की बहन थी । उनके कुल तीन बच्चे थे।

चैंबर ऑफ नेशनलिटीज के अध्यक्षसंपादित करें

राष्ट्रपति के रूप में इस पद के बाद, वह 1950 से 1962 तक, उच्च सदन, चैंबर ऑफ नेशनलिटीज के अध्यक्ष थे । मार्च 1962 के सैन्य तख्तापलट में उन्हें जनरल नी विन कीअध्यक्षता में केंद्रीय क्रांतिकारी परिषद द्वारा गिरफ्तार किया गया था और उनकी मृत्यु हो गई थी। नवंबर 1962 में जेल में। उस समय उनके 17 में से एक बेटा, मार्च 1962 के सैन्य तख्तापलट में मारा गया था, जाहिर है कि तख्तापलट के दिन वह अकेला हताहत हुआ था।
कास्तिलो दे जिमेना

इन्हें भी देखें

बिएन दे इंतेरेस कल्चरल की सूची कादिज़ प्रान्त में
कर्नाटक विधानसभा चुनाव, 2018

पृष्ठभूमि

कर्नाटक विधानसभा का कार्यकाल 28 मई, 2018 को समाप्त हुआ।

चुनावी प्रक्रिया में परिवर्तन

कर्नाटक में विधानसभा चुनावों में सभी मतदान केंद्रों में वोटर वैरिफायबल पेपर ऑडिट ट्रेल (वीवीपीएटी) मशीनों का इस्तेमाल किया।
पेरिस स्टॉक एक्सचेंज

पेरिस स्टॉक एक्सचेंज पैरिस का स्टॉक एक्स्चेंज है।
अदनान सामी

जीवनी

अदनान सामी का जन्म अगस्त १५, १९७३ को लंदन, यूनाइटेड किंगडम में हुआ। उनके पिता, अरशद सामी खान पाकिस्तान के राजनयिक थे और उन्होंने शास्त्रीय तथा जैज़ संगीत में प्रशिक्षण ली हुई थी। पाकिस्तानी गायक अदनान सामी "खान" को 1 जनवरी 2016 को भारत सरकार द्वारा उन्हें भारतीय नागरिकता प्राप्त हुई।
हीथ स्ट्रीक

हीथ हिल्टन स्ट्रीक' (जन्म १६ मार्च १९७४) जिम्बाब्वे  के पूर्व क्रिकेट खिलाड़ी हैं जिन्होंने अपनी टीम के लिए कप्तानी भी की है। यह जिम्बाब्वे की तरफ से खेलने वाले सर्वश्रेष्ठ गेंदबाज हैं। साथ ही वह एकमात्र जिम्बाब्वे के गेंदबाज हैं जिन्होंने १०० से अधिक टेस्ट विकेट लिए थे। वहीं यह अपनी टीम के लिए वनडे में केवल चार गेंदबाजों में से एक रहे है जिन्होंने १०० से अधिक विकेट लिए हैं।
रामखेलावन मिश्र

जीवन परिचय

इनके पिता नाम नन्हा था। वर्ष 1926 में इन्होने मिडिल स्कूल डेरापुर , कानपुर वर्तमान में डेरापुर, कानपुर देहात से वर्नाक्यूलर फाइनल परीक्षा उत्तीर्ण की। वर्ष १९२७ में रेणुका देवी से विवाह हुआ। इसी वर्ष प्राइमरी स्कूलमें शिक्षक बने।

क्रांतिकारी

चूँकि यह बचपन से ही क्रांतिकारी विचारों के थे इसलिए शिक्षण कार्य में मन नहीं लगा और शिक्षण कार्य से त्याग पत्र देकर भारत में चल रही आजादी की लड़ाई में कूद पड़े। वर्ष १९४२ में ब्रिटिश साम्राज्य के विरुद्ध इनका जन जागरण अभियान बहुत उग्र था। गांव के समीप से जाने वाली उत्तरी रेलवे के किनारे टेलीफोन लाइन का लगभग २०० मीटर तार काट कर भूमिगत हो गए। इसी बीच जुरिया के शिवराम पाण्डेय ,बड़ागांव भिक्खी के शम्भू दयाल चतुर्वेदी और बहिरी उमरी के शिशुपाल सिंह और कठारा के जंग बहादुर सिंह आजादी के इस अभियान में कूद कर ब्रिटिश सरकार को ललकारा और रेलवे की संचार व्यवस्था ठप्प कर दी।

समाज सेवा

भारत के स्वतंत्र होने पर ग्रामवासियों ने उन्हें सर्व सम्मति से प्रधान चुन लिया। दूसरी बार भी ग्रामवासियों ने प्रधान बनाना चाहा परन्तु इन्होने अस्वीकार कर दिया।

मृत्यु

जनता की सेवा करते हुए २ सितम्बर १९८२ को उनका देहांत हो गया।
मेवात जिला

प्रमुख आकर्षण

मेवात भारत के पहले कन्ट्री क्लब के लिए जाना जाता है। यह कन्ट्री क्लब पर्यटकों को बहुत पसंद आता है क्योंकि पर्यटक यहां पर आसानी से ठहर सकते हैं और शानदार छुट्टियों का आनंद उठा सकते हैं।

गांधी पार्क

मेवात के नूह में पर्यटक गांधी पार्क घूमने जा सकते हैं। यह पार्क बड़ा खूबसूरत है। पर्यटक यहां पर शानदार पिकनिक मना सकते हैं।

क्लासिक गोल्फ रिसोर्ट

मेवात में पर्यटक खूबसूरत क्लासिक गोल्फ रिसोर्ट घूमने जा सकते हैं। इसकी सैर करना पर्यटकों को बहुत पसंद आता है। यह रिसोर्ट अरावली पर्वत श्रृंखला की तराई में लगभग 300 एकड़ में फैला हुआ है। इस गोल्फ रिसोर्ट में 27 होल्स है। यहां पर पर्यटक बेहतरीन गोल्फ खेलने का आनंद उठा सकते हैं। सेन्ट्रल दिल्ली से यह रिसोर्ट मात्र 75 मील की दूरी पर स्थित है।

कन्ट्री क्लब

यह भारत का सबसे पहला कन्ट्री क्लब है। यह दिल्ली- जयपुर राष्ट्रीय राजमार्ग पर मानेसर के पास स्थित है। कन्ट्री क्लब काफी हरा-भरा है और लगभग 30 एकड़ में फैला हुआ है। इसकी हरियाली पर्यटकों को काफी पसंद आती है। पर्यटकों के ठहरने के लिए यहां काफी अच्छी सुविधा है। यहां पर पर्यटकों को स्पा, डिस्को, हैल्थ-क्लब और स्वीमिंग पूल की सुविधा दी जाती है।

निकटवर्ती स्थल

मेवात में घूमने के बाद पर्यटक ताजमहल, वृंदावन, मथुरा, तिजारा जैन मन्दिर और नीमराना किला देखने जा सकते हैं। यहां से ताजमहल 200 कि.मी, वृंदावन और मथुरा 150 कि.मी, तिजारा जन मन्दिर 60 कि॰मी॰ और नीमराना किला 70 किलोमीटर की दूरी पर स्थित है।
सिद्धार्थ शिवपुरी

कलर्स के शो 'ससुराल सिमर का' में इन्होंने विक्रम अग्रवाल का किरदार निभाया है।
पनवेल

भुगोल

गाढी नदी के किनारे बसा है पनवेल (गाढी नदी ही बाद में पनवेल क्रीक में परिवर्तित हो जाती है)।

जनसंख्या

2001 के अनुसार  India census, पनवेल की अबादी 204,336 थी। जिसमें पुरुषो का प्रतिशत 53 और महिलाओं का 47 था। पनवेल की औसत साक्षरता 78 प्रतिशत था, जो कि राष्ट्रिय औसत 59.5% से ऊँचा है। पनवेल में 13 % जनसंख्या 6 वर्ष से नीचे थी, पुरुष साक्षरता 81% तथा महिला साक्षरता 74 % है।
पनवेल रायगड़ का सबसे विकसित तथा अधिक जनसंख्या वाला शहरी क्षेत्र है। पनवेल शहर पनवेल तालुका का मुख्यालय है, जिसमें लगभग 1000 गांव आते हैं। पनवेल क्षेत्र के विकास और रखरखाव के लिये जिम्मेदार दो संस्था है एक पनवेल म्युनिसीपल कार्पोरेशन (पी एम सी) और सिडको (सिटी एण्ड अर्बन डेव्प्लपमेन्ट कार्पोरेशन)। पनवेल के अंतर्गत आनेवाले गांव और ग्रामीण क्षेत्र रायगड़ जिला परिषद द्वारा शासित होते है।